**előterjesztés**

**Körmend Város Önkormányzata Képviselő-testülete 2024. április 25-i ülésére**

**Tárgy:** Nemzeti Kulturális Alap Örökségvédelem Kollégiuma által kiírt pályázatra támogatási kérelem benyújtása

Nemzeti Kulturális Alap Örökségvédelem Kollégiuma nyílt pályázati felhívást tett közzé **kulturális örökségvédelmi (műemléki, régészeti) célok megvalósításának támogatására.**

A pályázati felhívás keretében több alcél került megjelölésre.

Javasoljuk a Képviselő-testületnek, hogy két alcélra nyújtsa be támogatási kérelmét Körmend Város Önkormányzata:

**4. pályázati cél: „Műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatása”**

A pályázat keretében lehetőség nyílhat a Batthyány kastélyegyüttes keleti és nyugati őrségépületek közötti déli kapunál található Herkules szobrok restaurálására.

A Herkules-szobrok állapota szemrevételezés alapján egy nagyon szennyezett, lepusztult állapotot mutat, több helyen repedések találhatóak.

A jobb oldali Herkules térdétől felfelé kiegészítés látható, valószínűleg II. világháború utáni sérüléseket javították ki, műkőből alkották újra.

A bal oldali Herkules lábánál látható leginkább a kötőanyag veszteség. A láb mellett, már letörött darabokat, lemállott részeket találni.

A posztamens több helyen is sérült, törött és repedt, valamint idegen anyaggal kiegészített.

Az oszlop fed köve felső felületét vastagon borítja a moha, zuzmó, hiányoznak fugák, repedések, csorbulások találhatóak rajta.

A pályázati felhívás keretében igényelhető támogatás maximum 10.000.000 Ft, amelyhez 50% önerő biztosítása szükséges

A támogatási intenzitás: 50 %.

A pályázat költségvetés ennek ismertében az alábbi:

Igényelt támogatás: bruttó 5.920.624,-Ft

Önerő: bruttó 5.920.625,- Ft

Mindösszesen: bruttó 11.841.249,- Ft

A megvalósítás időtartama: 2025.01.01.-2025.12.31.

Támogatás az alábbi kiadási jogcímekre igényelhető**:**

* építőipari kivitelezési költségek,
* a kapcsolódó régészeti feltárás költségei (régészeti érintettség esetén),
* műszaki ellenőr díjazása,
* restaurálási költségek,
* tervezői művezetés.

**5. pályázati cél: Veszélyeztetett helyzetű épített műemlékek veszélyelhárításának, állagmegóvásának, részleges helyreállításának támogatása**

Szintén a Batthyány kastély veszélyeztett állapotú részének, a keleti tisztilaknak a megújítását javasoljuk. A keleti tisztilak állaga jelentősen romlott az elmúlt időszakban, így az épület fennmaradáshoz elengedhetetlenül szüksége beavatkozások elvégzését kívánjuk a támogatási kérelembe megjeleníteni. Jelen cél esetében is tervező bevonása szükséges a végleges műszaki tartalom meghatározásához.

Jelen támogatási kérelem keretében az alábbi állagmegóvási veszély elhárítási feladatokat tervezettek:

* kő lépcsőpihenő alátámasztása
* korhadt, leszakadt födém-zárófödém-szakasz helyreállítása északi helyiségekben
* korhadt faszerkezetű áthidalások bontása, cseréje
* részleges falazati helyreállítás, kiváltó-boltozatok pótlása
* utólagos, szakszerűtlen parapet-elfalazások kibontása
* északi ablakpárkányok helyreállítása bádogozással
* északi és nyugati homlokzat védelmi vakolása a kifagyott falazat helyreállításával

A rendelkezésre álló tervezett keretösszeg: 20.000.000.

A támogatási intenzitás: 90%.

A pályázat költségvetés ennek ismertében az alábbi:

 Támogatás bruttó 10 443 163,- Ft

 Önerő bruttó 1.190.352,- Ft

 Mindösszesen bruttó 11.633.515,- Ft

A megvalósítás időtartama: 2025.01.01.-2025.12.31.

A támogatási kérelem benyújtásához a tervezési feladatok ellátására 600.000+Áfa összegű saját forrást szükséges biztosítani.

Támogatás az alábbi kiadási jogcímekre igényelhető**:**

* építőipari kivitelezési költségek,
* a kapcsolódó régészeti feltárás költségei (régészeti érintettség esetén),
* műszaki ellenőr díjazása,
* restaurálási költségek,
* tervezői művezetés.

**Határozati javaslat I.**

Körmend Város Önkormányzata Képviselő-testülete

1. **„**Műemlék épületek és építmények állagmegóvásának, részleges, vagy teljes helyreállításának, felújításának, valamint műemlékek elválaszthatatlan részét képező képzőművészeti alkotások restaurálásának támogatása” címmel kiírt pályázati felhívásra „Batthyány kastély Herkules szobrainak restaurálása” című pályázat benyújtását támogatja.
2. a pályázat megvalósításához 5.920.625,-Ft önerőt biztosít 2025. évi költségvetésében.

**Határozati javaslat II.**

Körmend Város Önkormányzata Képviselő-testülete

1. „Veszélyeztetett helyzetű épített műemlékek veszélyelhárításának, állagmegóvásának, részleges helyreállításának támogatása” címmelkiírt pályázati felhívásra „Keleti tisztilak állagmegóvása” című pályázat benyújtását támogatja.
2. a pályázat megvalósításához 762.000,-Ft önerőt a 2024. évi, további 1.190.352,- Ft-ot a 2025. évi költségvetésében.

**Felelős: polgármester**

**Határidő. Pályázat benyújtása – 2022.04.16.**

**Körmend, 2024. 04.15.**

**Bebes István**

**polgármester**